A Közép-európai Egyetem (CEU) eddigi legjobb eredményét érte el a kutatás és oktatás területén a a világ egyik vezető globális felsőoktatási listája szerint.

– írta közleményében az egyetem. A magyar kormány által Magyarországról lényegében elüldözött egyetem a Quacquarelli Symonds (QS) rangsorán a politikatudomány és nemzetközi kapcsolatok területén 30., a filozófia terén pedig a 37. helyet szerezte meg, így ezekből a tárgyakból továbbra is a világ 50 legjobb egyeteme közé tartozik. A történelem, a szociológia, valamint a szociálpolitika és közigazgatás területén a legjobb 100 egyetem közé került a CEU, írja az egyetem közleményében.

Michael Ignatieff, a CEU elnök-rektora az eredményhez a közlemény szerint hozzáfűzte:

Ironikusnak tartom, hogy a magyar kormányzat azt az intézményt űzi el az országból, amely a rangsorok szerint Magyarország vezető kutatóegyeteme.

A rangsorok szerint a bölcsészet- és társadalomtudományok terén Ausztriában csupán a Bécsi Egyetem előzi meg a CEU-t idén, amikor az egyetem Bécsbe költözteti oktatási programjait.